CELEX: 62018CN0631
Language: el
Date: 2018-10-08 00:00:00
Title: Υπόθεση C-631/18: Προσφυγή της 8ης Οκτωβρίου 2018 — Ευρωπαϊκή Επιτροπή κατά Δημοκρατίας της Σλοβενίας

6.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/16
            
         
      Προσφυγή της 8ης Οκτωβρίου 2018 — Ευρωπαϊκή Επιτροπή κατά Δημοκρατίας της Σλοβενίας
      (Υπόθεση C-631/18)
      (2019/C 155/21)
      Γλώσσα διαδικασίας: η σλοβενική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: T. Scharf, B. Rous Demiri)
      
         Καθής: Δημοκρατία της Σλοβενίας
      
         Αιτήματα
      
      Η Επιτροπή ζητεί από το Δικαστήριο:
      
                  —
               
               
                  να αναγνωρίσει ότι η Δημοκρατία της Σλοβενίας παραλείποντας να θεσπίσει εμπροθέσμως (όλες) τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς την κατ’ εξουσιοδότηση οδηγία (ΕΕ) 2017/593 της Επιτροπής, της 7ης Απριλίου 2016, για τη συμπλήρωση της οδηγίας 2014/65/ΕΕ του Ευρωπαϊκού Κοινοβουλίου και του Συμβουλίου όσον αφορά τη διατήρηση των χρηματοπιστωτικών μέσων και κεφαλαίων που ανήκουν στους πελάτες, τις υποχρεώσεις παρακολούθησης των προϊόντων και τους κανόνες που ισχύουν για την παροχή ή λήψη αμοιβών, προμηθειών ή άλλων χρηματικών ή μη χρηματικών οφελών, παρέβη τις υποχρεώσεις που υπέχει από το άρθρο 14 της οδηγία αυτής· και
               
            
                  —
               
               
                  να καταδικάσει τη Δημοκρατία της Σλοβενίας στα δικαστικά έξοδα.
               
            
         Ισχυρισμοί και κύρια επιχειρήματα
      
      Κατά το άρθρο 14 της οδηγίας (ΕΕ) 2017/593, τα κράτη μέλη θεσπίζουν και δημοσιεύουν, το αργότερο στις 3 Ιουλίου 2017, τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία και ανακοινώνουν αμέσως στην Επιτροπή το κείμενο των εν λόγω διατάξεων. Καθόσον η Δημοκρατία της Σλοβενίας, έως τη λήξη της εν λόγω προθεσμίας, δεν ανακοίνωσε στην Επιτροπή τα μέτρα για τη μεταφορά της ως άνω οδηγίας, η Επιτροπή αποφάσισε να προσφύγει στο Δικαστήριο.
      Η προθεσμία για τη μεταφορά της οδηγίας στο εσωτερικό δίκαιο έληξε στις 3 Ιουλίου 2017.